Сопат — горад музычных фестываляў і забаў. На сцэне сопацкага амфітэатра, які ўражвае памерамі і зайсці ў які можа кожны жадаючы, мы песнямі праслаўлялі Божую Маці, дзякавалі яе Сыну за міласэрнасць, за магчымасць пабываць у такім знакамітым месцы. На адной з вуліц позірк затрымліваецца на Крывым доміку. У яго архітэктуры няма ні адной прамой лініі. Глядзіш на пабудову — і такое адчуванне, што бачыш адлюстраванне ў крывым люстэрку. Пабудаваны ў 2004 го­дзе, ён удала ўпісаўся ў старажытную архітэктуру вуліцы.